HÁZIREND KIEGÉSZÍTÉS

2024. augusztus 8-án kihirdetésre került a kormány 245/2024. (VIII.8.) Kormányrendelete a nevelési-oktatási intézményekben a tiltott és a használatában korlátozott tárgyak köréről, valamint a tárgyakra vonatkozó eljárásrend részletes szabályairól.

**Használatában korlátozott tárgynak minősülnek a telekommunikációs eszközök – különösen a mobiltelefonok –, a kép- vagy hangrögzítésre alkalmas eszközök és az internetelérésre alkalmas okoseszközök.**

Minden kollégiumi foglalkozásra kikapcsolt, névvel ellátott mobiltelefonnal érkezzen a diák, az egyéb okos eszközöket a saját zárható szekrényében kell hagynia. A készülékeket kikapcsolt állapotban átveszi a foglalkozást vezető tanár, majd az asztalára teszi. Az óra végén a készüléket visszaadja a pedagógus a tanulónak.

Indokolt esetben mobileszköz birtoklásra és használatra vonatkozó engedélyt az igazgató és a nevelőtanár megadhatja.

Amennyiben tiltott, vagy használatában korlátozott tárgyat birtokol vagy használ a tanuló, akkor a visszaélést észlelő tanár elveszi az eszközt vagy anyagot a diáktól, majd, ha annak birtoklását jogszabály nem zárja ki, a rendeletben foglaltak kivételével a tanuló szülőjének, ha a tanuló a 18. életévét betöltötte, a tanulónak, vagy ha kétséget kizáróan megállapítható, hogy a tiltott tárgy tulajdonosa harmadik személy, a harmadik személynek kell visszaadni.

Amennyiben valamelyik tanuló a 245/2024. (VIII.8.) Kormányrendeletben foglaltakat, illetve az ehhez kapcsolódó mobiltelefon (használatában korlátozott tárgyak) tárolási szabályozást megszegi, az eset súlyosságától függően fegyelmező intézkedést, fegyelmi eljárást vagy rendőrségi feljelentést tesz az intézmény vezetősége.

A fentiek további egyeztetése a tantestülettel, a szülői- és diákszervezettel folyamatos, az ennek eredményeként kialakított esetlegesen eltérő szabályozás, valamint a szabályok további pontosítása részletezése szeptember 30-ig, a Házirend módosításával kihirdetésre kerül.